                                                                                                                                  ПРОЕКТ

Изменение и допълнение на Етичен кодекс на общинските съветници от Общински съвет – Костинброд

…………………………………………………………………../въвежда нова глава пета/
ГЛАВА ПЕТА
Вътрешни правила за прозрачност при представителство на интереси
Чл. 17.(1) С настоящата глава се уреждат вътрешните правила за прилагане на принципите на откритост, прозрачност, отчетност, добросъвестност и почтеност при осъществяване на представителство на интереси пред Общински съвет – Костинброд.
(2) Правилата имат за цел да осигурят прозрачност и проследимост на комуникацията с представители на интереси и равноправен достъп на заинтересованите лица до процеса на подготовка и приемане на актовете на Общинския съвет.
(3) Председателят на Общинския съвет и общинските съветници при взаимодействие с представители на интереси спазват принципите на:
1. откритост;
2. прозрачност;
3. отчетност;
4. добросъвестност;
5. почтеност;
6. равнопоставеност;
7. безпристрастност;
Чл. 18. (1) Правилата се прилагат при представителство на интереси, свързано с подготовката, обсъждането, изменението, допълнението или отмяната на:
1. проекти на общински наредби;
2. проекти на други нормативни актове от компетентността на Общинския съвет;
3. проекти на общи административни актове.
(2) Правилата се прилагат по отношение на председателя на Общински съвет – Костинброд и на общинските съветници като лица по чл. 5 от Закона за прозрачност при представителство на интереси.
(3) Правилата се прилагат при спазване на спазване на Закона за прозрачност при представителство на интереси и подзаконовите актове по неговото прилагане.
Чл. 19. (1) Представителство на интереси е устна или писмена комуникация с лице по чл. 5 от Закона за прозрачност при представителство на интереси, осъществявана в защита на обществен, групов или частен интерес с цел оказване на влияние върху вземането на решение относно актовете, посочени в чл.18 от настоящия кодекс.
(2) Не се счита за представителство на интереси комуникацията, която попада в изричните изключения по Закона за прозрачност при представителство на интереси.
(3) Правилата не ограничават правото на гражданите и организациите да подават жалби, сигнали, заявления, предложения, петиции и други документи по реда, предвиден в закона.

ОТКРИТОСТ ПРИ ПОДГОТОВКАТА НА АКТОВЕТЕ
Чл. 20.(1) Проектите на общински наредби и общи административни актове се публикуват на интернет страницата на Общинския съвет и/или на общината по реда, предвиден в ЗМСМА, Закона за нормативните актове и Административнопроцесуалния кодекс.
(2) Заедно с проекта се публикуват мотивите, съответно докладът, предварителната оценка на въздействието, когато такава се изисква, както и останалите относими материали в законоустановената форма и срок.
(3) Обществени консултации и обсъждания се провеждат при условията и сроковете,предвидени в на Закона за нормативните актове, ЗМСМА, АПК и други приложими закони.
(4) Всеки заинтересован гражданин, организация или друго лице има равноправен достъп до публикуваните проекти и материали.
Чл. 21. (1) Дневният ред и материалите за заседанията на Общинския съвет и на неговите комисии, както и протоколите от заседанията се публикуват по реда и в сроковете, установени в ЗМСМА и Правилника за организацията и дейността на Общински съвет - Костинброд.

СТАНОВИЩА И ПРЕДЛОЖЕНИЯ
Чл. 22. (1) Становищата и предложенията по проектите се подават по официално обявения от Общинския съвет ред.
(2) Не се допуска приемане или разглеждане на становища по нерегламентиран канал, когато това би заобиколило установения ред за участие и би предоставило неоправдано предимство на определено лице.
Чл. 23. (1) Представителят на интереси се идентифицира и посочва интереса, който защитава.
(2) Когато лицето действа от името на друго лице или група лица, това обстоятелство се посочва в становището.
(3) Становище, представено от организация, се подписва от нейния представител или от надлежно упълномощено лице.
Чл.24. (1) Не се разглеждат по същество анонимни становища, както и становища, съдържащи обидни, нецензурни или явно несвързани с предмета на консултацията изявления.
(2) Постъпилите становища и предложения се разглеждат безпристрастно и при равнопоставеност на заинтересованите лица.
(3) Становищата и предложенията следва да бъдат мотивирани и основани на факти, като по възможност се подкрепят с относими документи.
Чл.25.(1)Справката за постъпилите предложения и становища се изготвя и публикува по реда и в сроковете, предвидени в Закона за нормативните актове и Закона за прозрачност при представителство на интереси.
(2) Справката съдържа данните, предвидени в Закона за прозрачност при представителство на интереси.
(3) При публикуването се спазват изискванията за защита на личните данни и друга защитена от закона информация.

ЛИЧНИ СРЕЩИ С ПРЕДСТАВИТЕЛИ НА ИНТЕРЕСИ
Чл. 26. (1) Личните срещи на председателя на Общинския съвет и общинските съветници с представители на интереси по въпроси, свързани с актовете по чл.18, се провеждат по предварително обявен ред.
(2) Редът за заявяване и провеждане на срещите се публикува на интернет страницата на Общинския съвет.
Чл. 27. (1) Искането за среща се подава писмено или по електронен път по официално обявените канали.
(2) Искането съдържа:
1. име и данни за контакт на лицето;
2. наименование на организацията;
3. качеството, в което лицето участва;
4. интереса, който представлява;
5. лицето или групата лица, от чието име действа, когато е приложимо;
6. конкретния проект на акт или въпрос, по който се иска среща;
7. кратко описание на предмета на срещата.
(3) Срещата се провежда при равнопоставеност и прозрачност като участниците се идентифицират и посочват качеството, в което участват.
Чл. 28. (1) Всяка проведена среща се отразява в публичен календар като се посочват данните, определени в Закона за прозрачност при представителство на интереси и Наредба № Н-1 от 08.07.2026 г. за Регистъра за прозрачност.
(2) Календарът съдържа най-малко:
1. дата на срещата;
2. присъствалите лица;
3. качеството, в което участват;
4. представения интерес;
5. обсъжданата тема;
6. проекта на акт, когато срещата е свързана с конкретен проект;
7. пореден номер на срещата, когато по един и същ въпрос са проведени повече от една срещи.
(3) Календарът се публикува на интернет страницата на Общинския съвет.
(4) Данните се въвеждат в срок до три работни дни от провеждането на срещата.
Чл. 29. (1) Звеното по чл. 29а ЗМСМА осигурява административното обслужване на процеса по заявяване и документиране на срещите като:
1. приема исканията за срещи;
2. проверява тяхната редовност;
3. организира насрочването им;
4. води необходимата документация;
5. въвежда данните в публичния календар;
6. осигурява архивирането на информацията;
7. подпомага председателя и общинските съветници при изпълнение на задълженията им по тази глава;
8. осъществява необходимата техническа комуникация с общинската администрация и компетентните институции.
(2) При въвеждане в експлоатация на националния Регистър за прозрачност се осигурява техническа свързаност и обмен на данни при условията и по реда, установени с Наредба № Н-1 от 08.07.2026 г. и приложимите технически изисквания.

РАБОТНИ ГРУПИ И ИЗСЛУШВАНИЯ
Чл. 30. (1) При участие в работни групи и консултативни съвети, създадени от Общинския съвет във връзка с изработването на проект на общинска наредба или общ административен акт, лицата, които не са служители на институциите по чл. 5 ЗППИ, декларират:
1. какви интереси представляват;
2. лицата или групите лица, от чието име действат, когато е приложимо;
3. наличието на свързаност с лица, които имат интерес от разглеждания въпрос, включително за годината, предхождаща датата на първото участие.
Чл. 31. (1) При изслушвания, организирани от Общинския съвет, участниците, които не са служители на институциите по чл. 5 ЗППИ, декларират представляваните интереси и свързаността си с лица, които имат интерес от разглеждания въпрос.
(2) Участието в изслушването се документира.
Чл. 32. Декларацията по чл. 30 и чл. 31 се изготвя по образец – приложение към настоящия Етичен кодекс.

ОТВОД И САМООТВОД
Чл. 33. (1) Когато във връзка с контакт с представител на интереси възникнат обстоятелства, които могат да доведат до конфликт на интереси, общинският съветник предприема действия съобразно приложимия законов ред.
(2) При наличие на частен интерес общинският съветник се отстранява от участие в конкретния процес в случаите и по реда, предвидени в закона.
(3) Общинският съветник уведомява председателя на Общинския съвет при наличие на обстоятелства, които налагат самоотвод или отстраняване.
(4) Самоотводът и предприетите действия се отразяват в съответния протокол или друг официален документ, когато законът изисква това.

СИГНАЛИ, КОНТРОЛ И ПУБЛИЧНОСТ
Чл.34 (1) Общински съветник не приема подарък, услуга, облага или друго преимущество от представител на интереси, когато приемането му може да постави под съмнение неговата безпристрастност или да бъде свързано с оказване на влияние върху изпълнението на мандата му.
(2) Забраната по ал. 1 се прилага и когато облагата е предназначена за трето лице.
(3) Получените материали, документи и подаръци във връзка с контакт с представител на интереси се декларират пред председателя на Общинския съвет с декларация по образец съгласно чл.8, ал. 6 от Етичния кодекс.
Чл. 35. (1) Председателят и общинските съветници са длъжни да спазват разпоредбите на настоящата глава, ЗППИ и подзаконовите актове по прилагането му.
(2) Сигналите относно неспазване на етични правила за взаимодействие с представители на интереси се разглеждат от Етичната комисия
(3) Постоянната етична комисия разглежда сигналите обективно, безпристрастно и при спазване на правото на защита на засегнатите лица.
Чл.36.(1) В отчета на председателя на Общинския съвет за дейността на Общинския съвет по чл.27, ал.6 от ЗМСМА и в отчета на Постоянната етична комисия по чл. 27, ал.7 от ЗМСМА се включва и информация съгласно ЗППИ относно:
1. броя на сигналите, свързани с представителство на интереси;
2. предприетите действия;
3. проведените срещи с представители на интереси;
4. изпълнението на задълженията за публикуване на информация;
5. други показатели, свързани с прилагането на настоящата глава.
(2) Влезлите в сила актове на компетентните органи, с които се установяват нарушения на Етичния кодекс, несъвместимост, конфликт на интереси или корупция на общински съветник, се оповестяват публично по реда на чл. 37в ЗМСМА, при спазване на нормативните изисквания за защита на личните данни.
(3) Публикуването на информацията по настоящата глава се извършва на вече съществуващите интернет страници на Общинския съвет и/или общината, без да се създават паралелни местни регистри, когато законът предвижда използването на национален регистър или система.

………………………………………………………………………………………………………/създава параграф §2 в Преходни и заключителни разпоредби/

ПРЕХОДНИ И ЗАКЛЮЧИТЕЛНИ РАЗПОРЕДБИ
§2 /нов с Решение №154 от 27.03.2024г. на ОбС-Костинброд/ - Направените промени са във връзка с ЗППИ и съгласно Решение №…………. по Протокол № от ………….. година на ОбС – Костинброд, и влизат в сила от влизане в сила на Решението на ОбС .
            
                     
   Приложения:   Искане по чл. 27, ал.2 ;
                                         Публичен календар по чл.28, ал. 2;
                                         Декларация по чл.30 и чл.31
ПРИЛОЖЕНИЕ
към чл.27 ал.2


ИСКАНЕ ЗА СРЕЩА С ПРЕДСЕДАТЕЛЯ НА ОБЩИНСКИЯ СЪВЕТ/ОБЩИНСКИ СЪВЕТНИК


Име/наименование:
……………………………………………………………………………………………………

Представляван интерес:
……………………………………………………………………………………………………

Лице/организация, от чието име се действа:
……………………………………………………………………………………………………

Телефон:
……………………………………………………………………………………………………

Електронна поща:
……………………………………………………………………………………………………

Проект на акт, към който се отнася срещата:
………………………………………………………………………………………………………
………………………………………………………………………………………………………………………………………………………………………………………………………………………………………………………………………………………………………………………
Предмет и цел на срещата:
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Предпочитан начин на провеждане:
☐ присъствено
☐ дистанционно


Дата:..............................                                                           Подпис:..........................
гр. Костинброд



ПРИЛОЖЕНИЕ 
към чл.28, ал.2

ОБРАЗЕЦ НА ПУБЛИЧЕН КАЛЕНДАР НА СРЕЩИТЕ
	№
	Дата
	Представител на интереси
	Представляван интерес
	Участници от Общинския съвет
	Проект на акт
	Тема
	Пореден номер на срещата

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	


























ПРИЛОЖЕНИЕ
[bookmark: _GoBack]към чл.30 и чл.31


ДЕКЛАРАЦИЯ
за представляван интерес и свързаност


Долуподписаният/ата:
……………………………………………………………………………………………………
ЕГН/ЛНЧ/друг идентификатор, когато е приложимо:
……………………………………………………………………………………………………
в качеството на:
……………………………………………………………………………………………………
организация, ако е приложимо:
……………………………………………………………………………………………………
при участието ми в:
☐ работна група
☐ консултативен съвет
☐ изслушване
☐ друга форма на участие: ………………………………………………….
по въпрос/проект:
……………………………………………………………………………………………………
ДЕКЛАРИРАМ:
1. Че представлявам следния обществен, групов или частен интерес:
……………………………………………………………………………………………………
2. Че действам:
☐ от свое име;
☐ от името на друго лице;
☐ от името на група лица;
☐ от името на организация.
3. Лицето/лицата, чиито интереси представлявам:
……………………………………………………………………………………………………
4. За периода от една година, предхождащ датата на първото ми участие, имам следната свързаност с лица, които имат интерес от разглеждания въпрос:
……………………………………………………………………………………………………
☐ Не ми е известна такава свързаност.
5. Допълнителни обстоятелства:
……………………………………………………………………………………………………
Известно ми е, че за деклариране на неверни обстоятелства нося отговорност съгласно закона.




Дата:..............................                                                           Декларатор:..........................
гр. Костинброд

